text: Voldssager og masseslagsmå l i Haderslev
  30 december 2015 kl. 05.35
  I Haderslev blev to personer overfaldet på et værtshus i Nørregade, og en time senere var der masseslagsmål samme sted.
  - Vi kunne mærke, at der var mange mennesker i byen, siger vagtchef Erik Lindholdt,  Syd- og Sønderjyllands Politi, til TV SYD. Og det gælder faktisk hele politikredsen.
  På et værtshus i Nørregade gik en gæst kl. 23.30 til angreb på en anden. Han nikkede vedkommende en skalle, så han faldt om, og da den anden mand lå  på gulvet, sparkede han flere gange til ham. En tredje mand fik knytnæveslag i ansigtet.
  - Det skete ikke det store skader, og vi har en fornemmelse af, hvem gerningsmanden kan være, siger vagtchefen til TV SYD.
  En time senere fik politiet anmeldelse om et masseslagsmål med 15-20 deltagere i Nørregade.
  - Det var nu ikke så voldsomt, da vi nåede frem, fortæller Erik Lindholdt. Men vi traf nogle stykker, som ikke havde lyst til at snakke med os.
  Der blev i en baggård fundet et baseball-bat. Heller ikke det ville nogen kendes ved.
  - Så det har vi taget med ind, noterer vagtchefen.
  Han kan ikke umiddelbart siger, om de to episoder har haft en sammenhæng.
  